דג-ציפור

הבשורה על פי הציפור (1977), אקריליק, תצלומים ולטרסט על עץ לבוד, 60.8X124.8 ס"מ, אוסף [[מוזיאון תל אביב לאמנות]]
"דג ציפור" היא סדרת עבודות מאת הציירת הישראלית מיכל נאמן. הסדרה, שנוצרה החל מן המחצית השנייה של שנות השבעים, העמידה במרכזה יצור כלאיים שחציו דג וחציו השני ציפור. היצירות זכו למספר פרשנויות, שראו באופן כינון הזהות כנושא המרכזי של עבודות אלו.
__TOC__

==היסטוריה==
סדרת העבודות שבהן מופיע הדימוי של הדג ציפור, נוצרה במחצית השנייה של שנות השבעים. עבודות אלו נוצרו בעזרת טכניקה של קולאז' על לוח עץ לבוד. נאמן חיברה קטעי תצלומים של דג ושל ציפור לכדי דימוי היברידי אחד. מקורם של תצלומים אלו הוא מאנציקלופדיית "Natural Life". ברבות מן העבודות מודגשים השוליים העליונים והתחתונים של הקומפוזיציה בצבע או בטקסטורה אחרת. לצד הדימוי שילבה נאמן טקסטים ובהם התייחסויות ארס פואטיות, טקסטים אלו כוללים התייחסויות אל הנצרות והברית החדשה, כגון "הדג מאמין בציפור", "הבשורה על-פי הציפור", "הדג הוא הסוף של הציפור", "What is your name?", "Triplicity" או "הדג הוא הבדיחה של הציפור".

הדג והציפור מהווים סמלים במסורות נוצריות שונות. הדג נתפש כייצוג לישו מתוקף המילה היוונית לדג - ΙΧΘΥΣ, ואילו ציפור משמשת במסורות נוצריות אחרות כייצוג של רוח הקודש (כיונה) או כייצוג לישו - באמצעות ציפור אדום-החזה או נקבת שקנאי

בשנת 1977 הציגה נאמן תערוכה בשם "דג ציפור", שהתקיימה ב"גלריה רוס" בתל אביב ובה הוצגו עבודות מן הסדרה. במשך השנים יצרה נאמן עבודות נוספות העושות שימוש בדימוי של הדג-ציפור. עבודות אלו נוצרו בטכניקה של ציור בצבעי שמן על בד והן מהוות מעין ציטוט של העבודות המוקדמות. בשנת 2000, לדוגמה, יצרה נאמן את "פלאינדרום מלך משיח", ציור שמן על בד שבו יצרה את דימוי הדג-ציפור כציור. לצד הדימוי צירפה נאמן שני משפטים מאת אברהם אבן-עזרא, הבנויים כפלינדרום ודנים בשאלת המצאות האל והגאולה בקרב האנושות.

בשנת 2007 יצרה נאמן, ביחד עם בן זוגה יוסי מר-חיים, את העבודה "הנקודות החזקות ביותר”. עבודה זו, שהוצגה בתערוכה "הפזורה" במרכז הישראלי לאמנות דיגיטלית, שילבה בין הקרנה מוגדלת של הציור ”הבשורה על-פי הציפור” (1977) לבין פסקול שיצר מר-חיים ואשר הושמע בעזרת טייפ סלילים.

==פרשנות==
ה"דג-ציפור", כמו שטען גיא בן-נר, איננו יצור המתאחה לכדי ישות אחת הומוגנית. השימוש של נאמן בטכניקת הקולאז' מדגיש את החיבורים המאולצים והופך את הדימוי מדימוי מיתולוגי ל"חלום בלהות של סכינים". בנוסף, הוסיף בן-נר, גם הטקסטים ביצירות "מבדילים בין דג לציפור, בין שמים למים, יוצרים היררכיות".

שרה ברייטברג-סמל תיארה את הדימויים בסדרה כעוסקים בשאלות אודות כינון זהות ובייחס אל היררכיות ומערכות תרבותיות:

גם נאמן עצמה תיארה את הופעתו של דימוי הדג והציפור, כמו גם של דימויים אחרים בעבודתה, כעיסוק בשאלות של זיהוי וזיהוי פגום. על פי נאמן עבודות אלו מאופיינת בפרקטיקה של "חקיינות, מימטיזם, ספקולאטוריות (The Appetite of the Eye) ושל פלינדרומיות (ADA)"

==גלריה==
<gallery caption="" widths="150px" heights="150px" perrow="4">
קובץ:Michal na'aman1977.jpg|דג נבון וציפור, 1977אקריליק, תצלומים ולטרסט על עץ לבוד, 70X48.5 ס"מאוסף האמנית
File:Michal Na'aman, 1977.jpg|הבשורה על פי הציפור, 1977אקריליק, תצלומים ולטרסט על עץ לבוד, 60.8X124.8 ס"מאוסף מוזיאון תל אביב לאמנות
File:Michal Na'aman, Scene from the Life of a Double Monster, 1977, 100x60 cm.jpg|הדג הוא ראש ציפור, 1977אקריליק, תצלומים ולטרסט על עץ לבוד, 60x100 ס"מאוסף פרטי
קובץ:נאמן הדג הוא הבדיחה של הציפור, 1977.jpg|הדג הוא הבדיחה של הציפור, 1977אקריליק, תצלומים ולטרסט על עץ לבודאוסף מוזיאון חיפה לאמנות
קובץ:Michal Na'aman it deviates 1977.JPG|It Deviates, 1977תצלומים, לטרסט וצבע תעשייתי על עץ לבוד, 60X80 ס"מאוסף גלריה גורדון
File:Michal Na'aman, Posthumous, 1983, acylic and collage on canvas, 30.5X40.5 cm.jpg|Posthumous, 1983אקריליק וקולאז' על בד מודבק על עץ לבוד, 30.5X40.5 ס"מ
קובץ:הדג הוא הסוף של הציפור the cut.jpg|הדג הוא הסוף של הציפורשמן על בד
קובץ:File 0 big.jpg|יונה פישר,שמן על בד
קובץ:מיכל נאמן spaceship.jpg|Spaceshipשמן על בד
קובץ:מיכל נאמן אניה.jpg|"אניה/אוירון, 2002שמן על בד, 30x40 ס"מ,אוסף פרטי, גני תקוה
קובץ:הנקודות החזקות ביותר btni nr jhho.jpg|הנקודות החזקות ביותר, 2007הקרנה וטייפ סלילים, 250X600 ס"מ
</gallery>

==הערות שוליים==

קטגוריה:מיכל נאמן
קטגוריה:ציור ישראלי